Diari Oficial de la Generalitat Valenciana


Sumari del DOGV 2907, del 13-01-1997 (1997/837890)

DECRET 1/1997, de 7 de gener, del Govern Valencià, pel qual es disposa la renovació dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/01/07/1/dof/vci/html**

### Dades del document

Número de DOGV
:   2907

Data del DOGV
:   13-01-1997

Secció del DOGV
:   ALTRES DISPOSICIONS

Número del document
:   1997/837890


Data del document
:   07-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 1/1997, de 7 de gener, del Govern Valencià, pel qual es disposa la renovació dels vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.  
El Decret 170/1992, de 16 d'octubre, del Govern Valencià, pel qual s'aprova l'Estatut de l'Entitat Pública de Sanejament d'Aigües Residuals de la Comunitat Valenciana, estableix en l'article 7 que l'òrgan de govern i d'administració de l'Entitat de Sanejament és el Consell d'Administració, integrat per un president, un vicepresident i set vocals.  
Amb caràcter nat, tenen la presidència i la vice-presidència del consell esmentat el conseller d'Obres Públiques, Urbanisme i Transports i el conseller d'Agricultura i Medi Ambient, respectivament. Pel que fa als vocals, aquests exerceixen les seues funcions per un període de quatre anys, i poden ser nomenats una o més vegades per períodes d'igual durada.  
Els set vocals són nomenats pel Govern Valencià de la manera següent: tres, en representació de les conselleries d'Obres Públiques, Urbanisme i Transports, Agricultura i Medi Ambient i Economia i Hisenda, a proposta dels seus respectius consellers; tres, en representació de l'administració local, a proposta de la Federació Valenciana de Municipis i Províncies; un representant de l'administració de l'Estat, a proposta del delegat del govern a la Comunitat Valenciana.  
El Consell d'Administració de l'Entitat Pública de Sanejament d'Aigües Residuals de la Comunitat Valenciana es va constituir el dia 17 de desembre de 1992, i transcorreguts quatre anys des d'aquesta data, escau la renovació d'aquest òrgan.  
Vistes les propostes de les administracions respectives, a proposta del conseller d'Obres Públiques, Urbanisme i Transports, i amb la deliberació prèvia del Govern Valencià, en la reunió del dia 7 de gener de 1997,  
DECRETE  
Article únic  
Nomenar vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, amb efectes des del 17 de desembre de 1996 i per un període de quatre anys, els membres següents:  
- Sr. José Ramón García Antón, director general d'Obres Públiques, en representació de la Conselleria d'Obres Públiques, Urbanisme i Transports.  
- Sra. Gloria Arnandis Boix, directora general de Qualitat Ambiental, en representació de la Conselleria d'Agricultura i Medi Ambient.  
- Sra. Araceli Muñoz Malo, directora general de Tributs i Patrimoni, en representació de la Conselleria d'Economia i Hisenda.  
- Sr. José Sanús Tormo, alcalde-president de l'Ajuntament d'Alcoi; Sr. Vicente Rodes Amorós, alcalde-president de l'Ajuntament de Villena, i Sr. Manuel Tarancón Fandos, president de la Diputació Provincial de València, en representació de l'administració local.  
- Sr. Juan Manuel Aragonés Beltrán, president de la Confederació Hidrogràfica del Xúquer, en representació de l'administració de l'Estat.  
València, 7 de gener de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI